钦定古今图书集成/明伦汇编/闺媛典/第314卷 > 皇清四十七 > 潘氏女
## 钦定古今图书集成/明伦汇编/闺媛典/第314卷 > 皇清四十七 > 潘氏女

按《青浦县志》：“潘氏女章，练塘人。父云所，早丧，许配四十一保沈义卿，未婚，义卿死，女闻讣奔哭，母不能止。拜见义卿父母请留守节，又请立嗣，从之。女竟不还母家，终身茹斋衣布，力勤纺织，声不出户。康熙七年卒。临终呼嗣子迈，夫妇命之不必厚葬，死后无受乡党拜。”